ការផ្លាស់ប្តូរ៖ ការចាប់ផ្តើម ចូលរៀនដោយមានទំនុកចិត្ត

គោលការណ៍ណែនាំដើម្បីជួយដល់
គ្រួសារក្នុងការបំពេញរបាយការណ៍
ស្តីពីការផ្លាស់ប្តូរលើការរៀនសូត្រ
និងការអភិវឌ្ឍ

## ហេតុអ្វីបានជាការចាប់ផ្តើមចូលរៀនដោយមានទំនុកចិត្តមានសារៈសំខាន់?

ការចាប់ផ្តើមចូលរៀនដោយមានទំនុកចិត្ត នាំទៅរកលទ្ធផល
រៀនសូត្រ និងសុខុមាលភាពល្អប្រសើរសម្រាប់កូនរបស់អ្នក។
វា៖

* ជៀសវាងការរំខានដល់ការរៀនសូត្រ និងការអភិវឌ្ឍ
របស់ពួកគេ
* ជួយឱ្យកូនរបស់អ្នកមានអារម្មណ៍សុវត្ថិភាព ទំនុកចិត្ត
និងភ្ជាប់ទំនាក់ទំនង
* បង្កើនភាពស៊ាំថ្នឹក។

## តើអ្វីទៅជា របាយការណ៍ស្តីពីការផ្លាស់ប្តូរលើការរៀនសូត្រនិងការអភិវឌ្ឍ?

របាយការណ៍ស្តីពីការផ្លាស់ប្តូរលើការរៀនសូត្រ និងការអភិវឌ្ឍ
(ត្រូវបានគេស្គាល់ថារបាយការណ៍ស្តីពីការរផ្លាស់ប្តូរ) ត្រូវបាន
សរសេរសម្រាប់កុមារគ្រប់រូប នៅពេលពួកគេផ្លាស់ប្តូរពីសេវា
កម្មអប់រំកុមារតូច ឆ្ពោះទៅសាលារៀន។ របាយការណ៍ស្តីពី
ការផ្លាស់ប្តូរ ធ្វើឱ្យមានភាពងាយស្រួលក្នុងការចែករំលែក
ព័ត៌មានរវាងសេវាកម្ម សាលារៀន និងគ្រួសារ។

របាយការណ៍ស្តីពីការផ្លាស់ប្តូររបស់កូនអ្នក នឹងរួមបញ្ចូល៖

* ឈ្មោះ ថ្ងៃខែឆ្នាំកំណើត និងរូបថតរបស់កូនអ្នក
* ឈ្មោះ និងព័ត៌មានទំនាក់ទំនងលម្អិតរបស់អ្នក
* ឈ្មោះ និងព័ត៌មានទំនាក់ទំនងលម្អិតរបស់សេវាកម្ម
អប់រំកុមារតូច និងអ្នកជំនាញផ្នែកអប់រំកុមារតូច
ឯទៀតណា ដែលកំពុងគាំទ្រកូនរបស់អ្នក
* ព័ត៌មានអំពីចំណង់ចំណូលចិត្ត ជំនាញ និងសមត្ថ
ភាពរបស់កូនអ្នក
* យុទ្ធសាស្រ្តបង្រៀនដើម្បីគាំទ្រការរៀនសូត្ររបស់
កូនអ្នក។

ព័ត៌មាននេះជួយគ្រូថ្នាក់ត្រៀមរបស់កូនអ្នក ឱ្យស្គាល់កូនរបស់ អ្នក
និងរៀបចំផែនការរៀនរបស់ពួកគេ។ របាយការណ៍ស្តីពី
ការផ្លាស់ប្តូរ អាចជួយអ្នកស្វែងយល់ គាំទ្រ និងពិភាក្សាអំពី
ការរៀនសូត្ររបស់កូនអ្នក នៅពេលពួកគេចាប់ផ្តើមចូលរៀន។

ប្រសិនបើកូនរបស់អ្នកនឹងទៅមជ្ឈមណ្ឌលថែទាំកុមារក្រៅ
ម៉ោងសាលា (OSHC) សេវាកម្ម OSHC ក៏នឹងបានទទួលច្បាប់
ចម្លងនៃរបាយការណ៍ស្តីពីការផ្លាស់ប្តូរផងដែរ។

របាយការណ៍ស្តីពីការផ្លាស់ប្តូររបស់កូនអ្នក ជួយ៖

* រៀបចំផែនការសម្រាប់ចំណង់ចំណូលចិត្តរបស់កូន
អ្នក
* ជួយទំនុកបម្រុងដល់ការផ្លាស់ប្តូរដោយរលូន
ពីសេវាកម្មកុមារតូចរបស់កូនអ្នក ទៅសាលារៀន។

## មតិយោបល់របស់អ្នក មាននៅក្នុងរបាយការណ៍ស្តីពីការផ្លាស់ប្តូរ

អ្នកអាចជួយកូនរបស់អ្នក ឱ្យមានការចាប់ផ្តើមចូលរៀនដោយ មានទំនុកចិត្ត ដោយរួមចំណែកក្នុងរបាយការណ៍ស្តីពីការផ្លាស់ ប្តូររបស់ពួកគេ។

របាយការណ៍ស្តីពីការផ្លាស់ប្តូរ មានផ្នែកនានាសម្រាប់មនុស្ស
ផ្សេងៗគ្នាដែលត្រូវបំពេញ៖

**ផ្នែកទី 1 និង 1.1** ត្រូវបំពេញដោយអ្នកអប់រំកុមារតូចរបស់
កូនអ្នក។

**ផ្នែកទី 1.2**  អាចបំពេញដោយអ្នកអប់រំកុមារតូចរបស់កូនអ្នក ប្រសិនបើកូនរបស់អ្នកមានការអភិវឌ្ឍយឺតយ៉ាវ ឬមានពិការ
ភាព។ អ្នកជំនាញផ្នែកអប់រំកុមារតូចផ្សេងទៀត ដែលជួយ
គាំទ្រដល់កូនរបស់អ្នក ក៏អាចចូលរួមចំណែកផងដែរ។

**ផ្នែកទី 2: កុមារ** ត្រូវបំពេញដោយកូនរបស់អ្នក ដោយមាន
ជំនួយពីមនុស្សពេញវ័យដែលពួកគេស្គាល់ ដូចជាអ្នក
ឬអ្នកអប់រំកុមារតូច។

**ផ្នែកទី 3: គ្រួសារ** គឺសម្រាប់អ្នកបំពេញ។ វាស្នើសុំទស្សនៈ
សំខាន់ៗរបស់អ្នក អំពី៖

* ចំណង់ចំណូលចិត្តរបស់កូនអ្នក
* ក្តីសង្ឃឹម បំណងប្រាថ្នា និងគោលដៅសម្រាប់កូន
របស់អ្នកនៅសាលារៀន។

ព័ត៌មាននេះអាចជួយគ្រូរបស់កូនអ្នក (និងអ្នកអប់រំ OSHC
របស់ពួកគេ ប្រសិនបើពួកគេមាន) ដើម្បីប្រាស្រ័យទាក់ទង
ជាមួយអ្នក និងកូនរបស់អ្នក ហើយគាំទ្រដល់ការរៀនសូត្រ
និងការអភិវឌ្ឍរបស់កូនអ្នក។

## តើមានអ្វីកើតឡើងបន្ទាប់?

ប្រគល់ផ្នែកទី 3 ដែលបានបំពេញដោយអ្នក (និងផ្នែកទី 2
ប្រសិនបើអ្នកបានជួយកូនរបស់អ្នកបំពេញ) ទៅឱ្យអ្នកអប់រំ
កុមារតូចរបស់កូនអ្នក។

ពួកគេនឹងចងក្រងផ្នែកទាំងអស់ នៃរបាយការណ៍ស្តីពីការផ្លាស់
ប្តូរ ហើយផ្តល់សេចក្តីចម្លងមួយច្បាប់ទៅ៖

* អ្នក
* សាលារៀនរបស់កូនអ្នក
* សេវាកម្ម OSHC របស់កូនអ្នក ប្រសិនបើពួកគេមាន

ប្រសិនបើអ្នកមិនទាន់បានជ្រើសរើសសាលារៀននៅឡើយ
អ្នកនឹងត្រូវបានគេផ្តល់ជូនច្បាប់ចម្លងទីពីរ នៃរបាយការណ៍ស្តី
ពីការផ្លាស់ប្តូរ ។ អ្នកអាចផ្តល់ច្បាប់ចម្លងនេះទៅសាលារៀន
នៅពេលអ្នកចុះឈ្មោះកូនរបស់អ្នក។

ប្រសិនបើអ្នកមិនបញ្ជូនផ្នែកទី 3 មកវិញទេ អ្នកអប់រំកុមារតូច
នឹងនៅតែចែករំលែករបាយការណ៍ស្តីពីការផ្លាស់ប្តូរ ដែលនៅ
សល់ដែលបានបំពេញជាមួយអ្នក សាលារៀនរបស់កូនអ្នក
និងសេវាកម្ម OSHC របស់កូនអ្នក ប្រសិនបើពួកគេមាន។

ការចែករំលែកព័ត៌មាននៅក្នុងរបាយការណ៍ស្តីពីការផ្លាស់ប្តូរ
ជួយឱ្យកុមារផ្លាស់ប្តូរ ទៅសាលារៀនដោយជោគជ័យ។ ទោះ
ជាយ៉ាងណាក៏ដោយ ប្រសិនបើអ្នកមិនចង់ឱ្យគេចែករំលែក
របាយការណ៍ស្តីពីការផ្លាស់ប្តូរ ជាមួយសាលារៀនរបស់កូន
អ្នកទេ សូមនិយាយជាមួយអ្នកអប់រំកុមារតូចរបស់អ្នក។

ពេលខ្លះ អ្នកជំនាញផ្នែកអប់រំ និងថែទាំវិចថូរៀ ត្រូវមានការ
ចែករំលែកព័ត៌មាន ដើម្បីការពារសុខុមាលភាព ឬសុវត្ថិភាព កុមារ។ សេវាកម្មអប់រំកុមារតូចរបស់អ្នក អាចចែករំលែក
ព័ត៌មានអំពីកូន និងគ្រួសាររបស់អ្នកនៅពេលចាំបាច់ ដើម្បី
បំពេញកាតព្វកិច្ចថែទាំ ប្រឆាំងការរើសអើង សុខភាព និងសុវត្ថិ
ភាពពាក់ព័ន្ឋនឹងការងារ ហើយនិងកាតព្វកិច្ចសុខុមាលភាព
និងសុវត្ថិភាពកុមារ។ សម្រាប់ព័ត៌មានបន្ថែម សូមចូលមើល <https://www.vic.gov.au/information-sharing-schemes-and-the-maram-framework>

# សម្រាប់ព័ត៌មានបន្ថែម

សូមចូលមើល [www.education.vic.gov.au/transitiontoschool](http://www.education.vic.gov.au/transitiontoschool)

ឯកសារនេះមានជាភាសាផ្សេងៗនៅតាមគេហទំព័រ [www.education.vic.gov.au/transitiontoschool](http://www.education.vic.gov.au/transitiontoschool)។